Billund: Selvom Billund Friluft tidligere på året meldte ud, at de ikke vil arrangere Byens Fest i 2019, kommer Billunds borgere ikke til at gå glip af en fest i byen.

Lørdag den 24. august holder Billund Handelsstandsforening i samarbejde med kommunen en byfest kaldet "Best of Billund". Festen foregår på Byens plads, og allerede fra morgenstunden vil der være aktiviteter.

Dagen begynder nemlig med både rundstykker og bankospil. Byens butikker og foreninger vil stå klar med boder, og hele dagen vil der være musikalsk underholdning.